Document ID: 31998R1633

ΚΑΝΟΝΙΣΜΟΣ (ΕΚ) αριθ. 1633/98 ΤΟΥ ΣΥΜΒΟΥΛΙΟΥ της 20ής Ιουλίου 1998 για την τροποποίηση του κανονισμού (ΕΟΚ) αριθ. 805/68 περί κοινής οργανώσεως αγοράς στον τομέα του βοείου κρέατος
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι, εκδίδοντας τον κανονισμό (ΕΚ) αριθ. 2222/96 (3), το Συμβούλιο προσάρμοσε, προσωρινά, τα περιφερειακά ανώτατα όρια που καθορίζονται στο άρθρο 4β παράγραφος 3 του κανονισμού (ΕΟΚ) αριθ. 805/68 (4), σχετικά με τον αριθμό αρσενικών βοοειδών που δύνανται να τύχουν της ειδικής πριμοδότησης για τα έτη 1997 και 1998 7 ότι, επί του παρόντος, σχεδιάζονται μακροπρόθεσμα μέτρα 7 ότι, κατά συνέπεια, θα πρέπει να διατηρηθούν τα προσαρμοσμένα περιφερειακά ανώτατα όρια επί ένα επιπλέον έτος 7
ότι, με τον κανονισμό (ΕΚ) αριθ. 2222/96, επετράπη στην Επιτροπή να λάβει τα απαραίτητα μέτρα όσον αφορά τα δικαιώματα της πριμοδότησης για τις θηλάζουσες αγελάδες, τα οποία δεν χρησιμοποιήθηκαν κατά το 1997 και το 1998 από τους παραγωγούς και επεστράφησαν στο εθνικό απόθεμα 7 ότι, για τους ίδιους με τους προαναφερθέντες λόγους, θα πρέπει να παραταθεί η εν λόγω εξουσιοδότηση επί ένα έτος 7
ότι, προκειμένου να αποφευχθούν πολύ μεγάλες μειώσεις του ποσού της ειδικής πριμοδότησης για τα ευνουχισμένα αρσενικά βοοειδή στα κράτη μέλη των οποίων οι παραγωγοί έλαβαν το 1998 πριμοδότηση λόγω σφαγής εκτός εποχής, αλλά για τους οποίους δεν επληρούντο οι όροι για τη χορήγηση πλήρους ποσοστού το 1999, θα πρέπει να προβλεφθεί, κατ' εξαίρεση, κοινοτική χρηματοδότηση το 1999, για τη χορήγηση του μειωμένου ποσοστού 7
ότι η αναδιάρθρωση του αρσενικού ζωικού κεφαλαίου στα νέα γερμανικά ομόσπονδα κράτη δεν έχει ακόμα ολοκληρωθεί πλήρως 7 ότι, θα πρέπει να προβλεφθεί η συνέχιση, για το έτος 1999, της παρέκκλισης από την εφαρμογή του ορίου των ενενήντα ζώων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 805/68 τροποποιείται ως ακολούθως:
1. Στο άρθρο 4β παράγραφος 3 σημείο β) δεύτερο εδάφιο, οι όροι «για τα έτη 1997 και 1998» αντικαθίστανται από τους όρους «για τα έτη 1997, 1998 και 1999».
2. στο άρθρο 4γ παράγραφος 3, το ακόλουθο εδάφιο παρεμβάλλεται μετά το δεύτερο εδάφιο:
«Ωστόσο, για το έτος 1999, το δεύτερο εδάφιο δεν εφαρμόζεται».
3. Στο άρθρο 4στ) παράγραφος 4, η δεύτερη περίπτωση αντικαθίσταται από το ακόλουθο κείμενο:
«- τα μέτρα για τα ατομικά δικαιώματα που δεν χρησιμοποιούνται στα έτη 1997, 1998 και 1999 και επιστρέφονται στο εθνικό απόθεμα».
4. Στο άρθρο 4κ παράγραφος 1, όπως εφαρμόζεται από την 1η Ιανουαρίου 1999, προστίθεται το ακόλουθο στοιχείο:
«δ) παρά το στοιχείο α), για το έτος 1999 και για τα νέα γερμανικά ομόσπονδα κράτη, επιτρέπεται στη Γερμανία να παρεκκλίνει της εφαρμογής του ορίου των ενενήντα ζώων που προβλέπεται στο άρθρο 4β παράγραφος 1».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιουλίου 1998.

Labels: 17
6